Brann tror på 15.000 tilskuere mot Molde

— Vi kommer i hvert fall til å matche salget til Rosenborg-kampen.

Publisert Publisert 29. august 2014

Brann-supporterne møtte opp i hopetall mot Rosenborg og slik blir det også mot Molde på søndag. Foto: NTB Scanpix

Denne artikkelen er over seks år gammel

Søndag kommer Molde til Brann Stadion.

Der får de spille foran velfylte tribuner. Branns salgssjef Dag-Frode Algerøy, forteller at klubben er i ferd med å runde 12.000 solgte billetter til kampen.

— Og vi har styringsfart til å passere 15.000, sier Algerøy.

Det vil i så fall bety en økning fra forrige hjemmekamp mot Rosenborg, der 14.573 mennesker løste adgangstegn.

Noe av forklaringen bak det solide billettallet, er BTs gratiskampanje, der 2000 billetter er kjøpt opp. Bare de av disse billettene som hentes ut, vil telle med i det endelige tilskuertallet.

— Uansett ser det veldig bra ut. Nå vil jeg bare oppfordre folk til å kjøpe billetter i forkant, heller enn på kampdag. Vi legger til rette for det ved å holde Brann-butikken på Stadion ekstra åpen lørdag, fra klokken 10 til 14, opplyser Algerøy

Publisert Publisert: 29. august 2014 13:35